CELEX: 62009CJ0549
Language: et
Date: 2011-10-20
Title: Euroopa Kohtu otsus (kuues koda), 20. oktoober 2011. # Euroopa Komisjon versus Prantsuse Vabariik. # Liikmesriigi kohustuste rikkumine - Riigiabi - Akvakultuuritootjatele ja kaluritele antud toetused - Otsus, millega tunnistatakse abi ühisturuga kokkusobimatuks - Kohustus ebaseaduslikuks ja ühisturuga kokkusobimatuks tunnistatud abi viivitamatult tagasi nõuda ning komisjonile sellest teatada - Täitmata jätmine - Täitmise täielik võimatus. # Kohtuasi C-549/09.

Euroopa Kohtu (kuues koda) 20. oktoobri 2011. aasta otsus – komisjon vs. Prantsusmaa
      (kohtuasi C‑549/09)
      Liikmesriigi kohustuste rikkumine – Riigiabi – Akvakultuuritootjatele ja kaluritele antud toetused – Otsus, millega tunnistatakse abi ühisturuga kokkusobimatuks – Kohustus ebaseaduslikuks ja ühisturuga kokkusobimatuks tunnistatud abi viivitamatult tagasi nõuda ning komisjonile sellest
         teatada – Täitmata jätmine – Täitmise täielik võimatus
      
      1.                     Riigiabi – Ebaseadusliku abi tagasinõudmine – Kohustus – Kohustus täita komisjoni otsus koheselt ja tõhusalt (ELTL artikkel 108,
            lõige 2 ja artikkel 288, nõukogu määrus nr 659/1999, artikli 14 lõige 3) (vt punktid 26–29 ja 31)
      2.                     Liikmesriigi kohustuste rikkumise hagi – Ebaseadusliku abi tagasinõudmise kohustuse rikkumine – Vastuväited – Täitmise täielik
            võimatus – Hindamiskriteeriumid – Täitmisel esinevad raskused – Liikmesriigi kohustus astuda puudutatud ettevõtja suhtes tegelikke
            samme ja pakkuda komisjonile välja alternatiivseid lahendusi nende raskuste ületamiseks – Raskus kasusaaja kindlakstegemisel
            ei õigusta komisjoni otsuse täitmata jätmist (ELTL artikkel 108, lõige 2, nõukogu määrus nr 659/1999, artikli 14 lõige 3)
            (vt punktid 33, 34 ja 39)
      3.                     Liikmesriigi kohustuste rikkumise hagi – Riigiabi puudutava komisjoni otsuse täitmata jätmine – Vastuväited – Otsuse seaduslikkuses
            kahtlemine – Vastuvõetamatus (vt punkt 43)
      Ese
      
         
               Liikmesriigi kohustuste rikkumine – Komisjoni 14. juuli 2004. aasta otsuse 2005/239/EÜ seoses teatavate abimeetmetega, mida
                  Prantsusmaa kohaldas akvakultuuritootjate ja kalurite kasuks (ELT 2005, L 74, lk 49), täitmiseks vajalike meetmete võtmata
                  jätmine – Kohustus ebaseaduslikuks ja ühisturuga kokkusobimatuks tunnistatud abi viivitamatult tagasi nõuda ja komisjonile
                  sellest teatada
               
            Resolutsioon
      
         
                  1.
               
               
                  
               
               
                  	Kuna Prantsuse Vabariik ei täitnud ettenähtud tähtaja jooksul komisjoni 14. juuli 2004. aasta otsust 2005/239/EÜ seoses teatavate
                     abimeetmetega, mida Prantsusmaa kohaldas akvakultuuritootjate ja kalurite kasuks, nõudes abi saajatelt tagasi selle otsuse
                     artiklites 2 ja 3 ebaseaduslikuks ja ühisturuga kokkusobimatuks tunnistatud abi, siis on Prantsuse Vabariik rikkunud ELTL
                     artikli 288 neljandast lõigust ja sellest otsusest tulenevaid kohustusi.
                  
               
            
         
                  2.
               
               
                  
               
               
                  	Mõista kohtukulud välja Prantsuse Vabariigilt.